Επιδράσεις ενός προγράμματος προπόνησης της περιτονίας στην ιδιοδεκτικότητα και τον έλεγχο της στάσης του σώματος χορευτριών
Creators: name: Χατζόπουλος, Δημήτριος Γεωργίου
Publisher: name: Aristotle University of Thessaloniki
Year: 2025
Subjects: Χορός
Περιτονία
Ιδιοδεκτικότητα
Ισορροπία
Dance
Fascia
Proprioception
Postural control

description: Η εκφραστική εκτέλεση χορευτικών κινήσεων απαιτεί άριστη αίσθηση της θέσης των μελών του σώματος και αποτελεσματικό έλεγχο της ισορροπίας. Παρόλο που η περιτονία έχει μεγαλύτερο αριθμό αισθητήριων υποδοχέων, η παραδοσιακή εκπαίδευση στο χορό εστιάζει κυρίως στο μυϊκό σύστημα και παραμελεί την περιτονία. Σκοπός της μελέτης αυτής ήταν να διερευνήσει την επίδραση ενός προγράμματος προπόνησης με έμφαση στην περιτονία (α) στην αίσθηση της θέσης των μελών του σώματος (Joint Position Sense, JPS), (β) στην αίσθησης της δύναμης (force sense) και στον έλεγχο της στάσης του σώματος χορευτριών. Το δείγμα αποτελούνταν από 34 ημιεπαγγελματίες χορεύτριες του σύγχρονου χορού ((20,65±2,33 ετών) το οποίο χωρίστηκε τυχαία στην ομάδα παρέμβασης (17 άτομα) που ακολούθησαν το πρόγραμμα με έμφαση στην περιτονία και στην ομάδα ελέγχου (17 άτομα) που ακολούθησαν το παραδοσιακό πρόγραμμα προπόνησης. Η παρέμβαση διήρκεσε 6 εβδομάδες (3 μαθήματα την εβδομάδα, διάρκεια μαθήματος 90 λεπτά). Πριν και μετά την παρέμβαση οι χορεύτριες πραγματοποίησαν έλεγχο αναπαραγωγής γωνίας (αίσθηση θέσης άρθρωσης - JPS) γόνατος και ώμου, έλεγχο αίσθησης δύναμης και έλεγχο μονοποδικής στήριξης σε δυναμοδάπεδο (μέγιστο εύρος μετατόπισης του κέντρου πίεσης). Σύμφωνα με τα αποτελέσματα της μελέτης, η ομάδα παρέμβασης εμφάνισε καλύτερη αίσθηση θέσης άρθρωσης σε σύγκριση με την ομάδα ελέγχου, ενώ δεν παρατηρήθηκαν σημαντικές διαφορές όσον αφορά την αίσθηση δύναμης και τον έλεγχο στάσης σώματος. Το συμπέρασμα της εργασίας είναι ότι το πρόγραμμα προπόνησης με προσανατολισμό την περιτονία εμφάνισε θετική επίδραση στην αίσθηση θέσης των μελών του σώματος, η οποία αποτελεί καθοριστικό παράγοντα της απόδοσης των χορευτών και της μείωσης των τραυματισμών.
description: The expressive execution of dance movements requires an excellent sense of body position and effective balance control. Although the fascia has a greater number of sensory receptors, traditional dance training focuses primarily on the muscular system and neglects the fascia. The purpose of this study was to investigate the effect of a fascia – oriented training program on knee position sense, shoulder position sense, force sense, and postural control in dancers. The sample consisted of 34 semi-professional contemporary female dancers (20.65±2.33 years old) who were randomly divided into the intervention group (17 people) who followed the program with an emphasis on fascia and the control group (17 people) who followed the traditional training program. The intervention lasted 6 weeks (3 lessons per week, lesson duration 90 minutes). Before and after the intervention, the dancers performed a knee and shoulder angle reproduction test (joint position sense - JPS), a force sense test (hand grip) and a single leg stance test. According to the results of the study, the intervention group showed better joint position sense compared to the control group, while no significant differences were observed in terms of force sense and balance. The fascia-oriented training program has a positive effect on JPS, which may not only have a positive effect on dancers' performance but also reduce the risk of injuries.